open-index/open-wikipedia-markdown huggingface dataset:
אדי אנקטיה

**אדוארד קדאר אנקטיה** (באנגלית: **Edward Keddar Nketiah**; נולד ב-30 במאי 1999), שמוכר בשם **אדי אנקטיה**, הוא כדורגלן אנגלי המשחק בעמדת החלוץ בקריסטל פאלאס מהפרמייר ליג.

## קריירת מועדונים
אנקטיה נולד בלונדון וגדל באזור בלקהית', אנקטיה החל את הקריירה שלו באקדמיה של צ'לסי. הוא שוחרר על ידי צ'לסי ב-2015. לאחר מכן הצטרף לאקדמיה של ארסנל ושיחק בקבוצות הנוער של המועדון. במהלך עונת 17–2016 כבש אנקטיה 15 שערים ב-16 הופעות עבור ארסנל עד גיל 18 ובמקביל הבקיע 12 שערים ב-26 הופעות עבור הקבוצה עד גיל 23. לאחר העונה, אנקטיה זומן על ידי מאמן הקבוצה הבוגרת ארסן ונגר, למסע טרום עונה של הקבוצה הבוגרת לאוסטרליה וסין.

ב-28 בספטמבר 2017, אנקטיה זומן לקבוצה הבוגרת למשחק במסגרת הליגה האירופית מול באטה בוריסוב. הוא נכנס כמחליף בדקה ה-89 כאשר ארסנל ניצחה 4–2.

ב-24 באוקטובר 2017, רשם אנקטיה את הופעת הבכורה שלו בגביע הפוטבול ליג נגד נוריץ' סיטי לאחר שעלה כמחליף בדקה ה-85. הוא כבש אחרי 15 שניות עם הנגיעה הראשונה שלו במשחק בכדי להשוות את תוצאת המשחק, והוסיף עוד שער בתוספת הזמן.

אנקטיה כבש את שערו הראשון בפרמייר ליג במחזור האחרון של העונה נגד ברנלי ב-12 במאי 2019.

ב-8 באוגוסט 2019, הושאל אנקטיה ללידס יונייטד. הוא בחר במספר 14 כמחווה לאחד ממאמני הנוער לשעבר שלו בארסנל, תיירי הנרי. המאמן של לידס מרסלו ביילסה, תיאר את אנקטיה כ"שחקן צעיר וחשוב בכדורגל האנגלי".

ביולי 2020, השיג אנקטיה את התואר הראשון שלו בקריירה הבוגרת, כאשר זכה עם לידס יונייטד בצ'מפיונשיפ והעפיל עימם לפרמייר ליג.

ב-30 באוגוסט 2024 עבר אל קריסטל פאלאס.
## קריירה בינלאומית
ברמות הצעירות אנקטיה ייצג את נבחרות אנגליה בנבחרת הנוער עד גיל 19 ובנבחרת הצעירה עד גיל 21.

ב-31 באוגוסט 2023 זומן לראשונה לנבחרת אנגליה הבוגרת על-ידי המאמן גארת' סאות'גייט במסגרת מוקדמות יורו 2024. ב-14 באוקטובר 2023 ערך את הופעת הבכורה בנבחרת כשנכנס כמחליף בדקה ה-73 במקומו של אולי ווטקינס בניצחון 0–1 נגד נבחרת אוסטרליה במסגרת משחק ידידות.

## תארים
#### [[ארסנל]]
* הגביע האנגלי: 2019/2020
* מגן הקהילה: 2020, 2023

#### [[לידס יונייטד]]
* פוטבול ליג צ'מפיונשיפ: 2019/2020
**[[קריסטל פאלאס]]**
* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:לונדון: כדורגלנים
קטגוריה:כדורגלני ארסנל
קטגוריה:כדורגלני לידס יונייטד
קטגוריה:כדורגלני קריסטל פאלאס
קטגוריה:אנגלים ממוצא גנאי
קטגוריה:אנגלים שנולדו ב-1999
פיגוע גרזן

**פיגוע גרזן** הוא פיגוע טרור בנשק קר המבוצע באמצעות גרזן. כיתר הפיגועים בנשק קר גם פיגוע גרזן אינו מצריך הכנות מורכבות להשגת הנשק, ועשוי להתרחש ביוזמה אישית של מבצעו. מספר הנפגעים בפיגועים בנשק קר לרוב נמוך יחסית למספר הנפגעים בסוגי פיגועים אחרים, ובלא מעט מהמקרים נפגע אדם יחיד.

גרזינים היו נשק פופולרי לאורך רוב ההיסטוריה ובקרב תרבויות שונות, בלט השימוש בכלי זה בקרב הוויקינגים. בימי הביניים חלה עלייה במעמדו של הגרזן, בעיקר עקב מחירו הזול, פשטות ההכנה ויכולתו להתמודד ביעילות יחסית למול יריבים העטויים שריונות כבדים. גרזינים נהפכו לנשק פופולרי גם בקרב מעמד האבירים ונודעו כנשק יעיל וקטלני. הגרזן, שהחל כנשק פופולרי בקרב הנורדים, נהפך לאחד מכלי הנשק הפופולריים בקרב הבריטים: הן בקרב האבירים הנורמניים והן בקרב אנשי הגבעות הסקוטיים. בסוף ימי הביניים ותחילת הרנסאנס, גדל השימוש בנשקי מוט דוגמת גרזן-חנית, האלברד ובארדיש, שהיו יעילים גם נגד שריוני הלוחות של התקופה.

עם המצאת הנשק החם ורובים יעילים דוגמת המוסקט, איבד הגרזן את מקומו בשדה הקרב, אך נשאר בשימוש ככלי עבודה.

## אירועי טרור בולטים
* **[[ליל הקלשונים]]** – פיגוע שהתרחש ב-14 בפברואר 1992, נרצחו שלושה חיילי צה"ל, במאהל באזור קיבוץ גלעד ברמות מנשה ב"שטח אש 105", בידי ערבים-ישראליים חברי התנועה האסלאמית מאזור ואדי עארה הסמוך. בפיגוע השתמשו המחבלים גם בגרזנים.
* **[[רצח ליאת גבאי]]** – פיגוע שהתרחש ב-30 בנובמבר 1994, שבו נרצחה חיילת צה"ל בת 19, ליאת גבאי, בידי והיב עלי עבדאללה אבו אל רוב, מחבל פלסטיני איש חמאס במרכז העיר עפולה.
* **[[פיגוע הגרזן בבת עין]]** – פיגוע שהתרחש ב-2 באפריל 2009, בפיגוע נרצח שלמה נתיב בן ה-13, בידי מוסא טיט – מחבל פלסטיני תושב ח'רבת סאפא בן 26.
* **[[הפיגוע בבית הכנסת קהילת בני תורה]]** – פיגוע שהתרחש ב-18 בנובמבר 2014 בבית כנסת בשכונת הר נוף בירושלים 2 מחבלים פלסטינים רצחו 6 מתפללים ושוטר ופצעו 7 נוספים. בפיגוע השתמשו המחבלים גם בגרזנים.
* **[[הפיגוע באלעד]]** – פיגוע שהתרחש במוצאי יום העצמאות ה-74 למדינת ישראל, 5 במאי 2022 באמצעות 2 גרזנים. בפיגוע באלעד נרצחו שלושה בני אדם ונפצעו ארבעה, שלושה מהם באורח קשה. אחד מהפצועים מת מפצעיו כשמונה חודשים לאחר מכן.

## הערות שוליים

קטגוריה:טקטיקות בטרור
קטגוריה:גרזנים
רבי חמא בר ביסא

**רבי חמא בר ביסא** היה מחכמי דור המעבר בין התנאים והאמוראים. אביו של רבי אושעיא.

## משפחתו ותלמידיו
אביו, רבי ביסא, היה חבר בבית דינו של רבי יהודה הנשיא, שאמר על רב חמא שאדם גדול הוא. לפי הראב"ד היה גם רב חמא בבית דינו של רבי.

מסרו משמו: רבי יודה בן פזי ורבי יוסי ברבי חנינא

## חייו
התגורר באזור "הדרום" (לוד וסביבותיה), לצד חברו בר קפרא, ושניהם היו דיינים שם.

בתלמוד מסופר עליו שעזב את ביתו למשך 12 שנה כדי ללמוד תורה, וכששב לא רצה להיכנס לביתו בפתאומיות כדי לא להבהיל את בני ביתו, ולכן הלך לבית המדרש ושלח שליחים לבשר למשפחתו על בואו. בנו רבי אושעיא הגיע לבית המדרש, אך האב לא הכיר אותו בעקבות הניתוק רב השנים. ראה רב חמא את חריפותו של רב אושעיא וחלשה דעתו על שאילו היה נשאר בביתו אולי גם בנו היה חריף כמותו. לאחר שהגיע לביתו הגיע רבי אושעיא אחריו. חשב רב חמא שבא לשאול שאלה, ועמד מפניו משום שהתרשם מגדלותו בתורה כשישבו בבית המדרש. אמרה לו אשתו: "וכי יש אדם שעונד בפני בנו?". רבי חמא קרא עליו את הפסוק: "והחוט המשולש לא במהרה ינתק", משום שאביו רבי ביסא היה עוד בחיים. פעם אחת, הכריע רב ביסא כדעת רב אושעיא נכדו ולא כרב חמא בנו.

## לקריאה נוספת
* מרדכי מרגליות (עורך), **אנציקלופדיה לחכמי התלמוד והגאונים**, מהדורת תשס"א, חלק א עמ' 128 - 129.
* חיים וייס ושירה סתיו, **שובו של האב הנעדר**, מוסד ביאליק תשע"ח, עמ' 86 - 93.

## קישורים חיצוניים
* 
* 
* חמא בר ביסא, ב"אנציקלופדיה המקוונת" 
* ר' חמא בר ביסא שב לביתו, אתר האגדה
* עליזה משה, ר' חמא בר ביסא
* נילי בן ארי, רבי חמא בר ביסא, אתר דעת.

## הערות שוליים

קטגוריה:הדור החמישי לתנאים
קטגוריה:דור המעבר לאמוראי ארץ ישראל
Super Mario Kart

**Super Mario Kart** (בתעתיק לעברית: **סופר מריו קארט**, ביפנית: **スーパーマリオカート**) הוא משחק סימולציית מרוצים שנוצר על ידי חברת נינטנדו היפנית עבור קונסולת משחקי הווידאו סופר נינטנדו. זהו המשחק הראשון בסדרת המשחקים Mario Kart. המשחק יצא לשווקים לראשונה ביפן ובאמריקה הצפונית במהלך שנת 1992, ובאירופה במהלך שנת 1993. לאורך השנים נמכרו כ-8.76 מיליון עותקים של המשחק ברחבי העולם, והוא הפך למשחק הסופר נינטנדו הרביעי הנמכר ביותר בכל הזמנים.

במשחק השחקן מסוגל לבחור באחת משמונה דמויות שונות בזיכיון מריו, כאשר לכל אחת מהדמויות יכולות שונות. במצב שחקן יחיד השחקן מסוגל להתחרות בדמויות הנשלטות על ידי מחשב בטורנירים שונים בשלוש רמות קושי שונות. במהלך המרוצים הדמויות מסוגלות לאסוף מגוון פריטים לאורך הדרך אשר מסוגלים לסייע להם להשיג יתרונות שונים לאורך המירוץ או להאט את יריביהם. לחלופין השחקנים יכולים גם להתחרות נגד השעון במסלולים השונים. במצב מרובה משתתפים שני שחקנים יכולים לקחת חלק באותו הטורניר בו זמנית או יכולים להתחרות זה מול זה אחד על אחד במצב "Match Race". לחלופין ניתן גם לבחור במצב מרובה המשתתפים המכונה "Battle Mode" בו המטרה היא להביס את השחקנים האחרים על ידי תקיפתם באמצעות Power-ups, ופיצוץ של הבלונים שמקיפים כל מכונית קארטינג.

המשחק זכה לביקורות חיוביות ולשבחים על חדשנותו ולאורך השנים מספר מגזינים אף דירגו אותו בין משחקי הווידאו הטובים ביותר בכל הזמנים. לעיתים קרובות המשחק מיוחס כמשחק שגרם ליצירת תת-סוגת משחקי הווידאו של משחקי מרוצי הקארטינג, שכן מפתחים רבים ניסו לאורך השנים לנסות לשכפל את ההצלחה של המשחק. המשחק נחשב גם כמשחק העיקרי שתרם לכך שנינטנדו החליטה להשקיע בפיתוח משחקים שאינם משחקי פלטפורמה בסדרת המשחקים של מריו - מהלך שהוביל עם השנים לכך שהזיכיון של מריו הפך לאחד מזיכיונות משחקי הווידאו הנמכרים ביותר בכל הזמנים. לאורך השנים פותחו מספר משחקי המשך למשחק סופר מריו קארט עבור קונסולות, מכשירי כף יד, ועבור מכונות ארקייד, כאשר כל אחד ממשחקי ההמשך זכה להצלחה קריטית ומסחרית.

## דמויות
המשחק כולל שמונה דמויות מהזיכיון של מריו בהם ניתן לשחק - מריו, לואיג'י, הנסיכה פיץ', יושי, באוזר, דונקי קונג ג'וניור, קופה טרופה וטואוד. למכונית הקארטינג של כל דמות יש יכולות שונות וכל מכונית מסוגלת להגיע למהירות מרבית שונה, ובעלת תאוצה שונה. ניתן גם לשחק בדמויותיהם של מריו, לואיג'י, הנסיכה פיץ', יושי, באוזר וטואוד בכל יתר המשחקים בסדרת Mario Kart. במהלך המרוצים, לדמויות הנשלטות על ידי מחשב יש פריטים מיוחדים, או כוחות על, שבהם הם מסוגלים להשתמש. הכוחות הללו שונים עבור כל דמות - לדוגמה, יושי מסוגל להפיל ביצים על הכביש ובאופן זה לגרום לשחקנים שנוסעים על הביצים לאבד מטבעות ולהיכנס לסחרור, בעוד שדונקי קונג ג'וניור זורק בננות על יתר המכוניות במירוץ.

נעשה שימוש בספיריטים  על מנת להציג את הדמויות הדו־ממדיות במרחב תלת־ממדי (בפועל עבור כל דמות נוצרו ציורים שונים מ-16 זוויות שונות).

## קישורים חיצוניים

## הערות שוליים

קטגוריה:משחקי סופר נינטנדו
קטגוריה:משחקי וידאו משנת 1992
קטגוריה:מריו (זיכיון): משחקי ספין-אוף
קטגוריה:מריו קארט
קטגוריה:משחקי מרוץ ממוחשבים
קטגוריה:משחקי מרוצי קארטינג
קטגוריה:משחקי וידאו שפותחו ביפן
נסים רפאל יצחק צורייאנו

**רבי נסים רפאל יצחק צורייאנו** היה רבה של יוזיל חיסאר (איידין) במאה ה-19 ומחבר שו"ת **תאיר נרי**.

## תולדותיו
נולד ב-1820 ברודוס ולמד בישיבתו של רבו המובהק, רבי מיכאל יעקב ישראל, רבה של העיר, שחיבב אותו מאד. היה עמיתו בתורה של רבי אהרן אמאטו, אל עירו, יוזיל חיסאר, עבר בהמשך ושם כיהן כדיין ובהמשך כראב"ד וכרב הקהילה היהודית בעיר ובסביבותיה, לאחר פטירתו של רבי משה בר מיימון, שהיה רב הקהילה הקודם. כאשר לא היה נמצא בעיר, כגון בשנת התקצ"א, בה נפטרה אמו, היה דורש בה רבי יעקב פארדו. לא היו ברשותו ספרים רבים בעת כתיבת חידושיו ותשובתיו. שמו המרכזי היה יצחק, ובחתימתו היה כותב "רפאל יצחק", השם נסים נוסף לו ככל הנראה לאחר מחלה. רבי שלמה חכים כותב לו:

נפטר, והוא כבן 40 שנה, בשנת ה'תר"ך (1860) בערך.

### צאצאיו
בנו היה רבי חיים דוד צורייאנו, תלמידו של רבי יעקב פארדו. רבי חיים הוציא לאור את ספרי אביו. בתו של רבי חיים דוד, רושא, נישאה לרבי ישמעאל בן פנחס הכהן, ונרצחה עמו במהלך מאורעות תרפ"ט.

## ספריו
ממוזער|רני ושמחי
* **תאיר נרי** (אזמיר תרל"ה) - שו"ת בארבעת חלקי השולחן ערוך. בשם הספר רמז המחבר את שמו בראשי תיבות (נרי - **נ**סים **ר**פאל **י**צחק). את הספר הגיה רבי רחמים נסים יאודה די שיגורה בספר גם תשובות מאת רבנים רבים, וביניהם רבי בכור יצחק נאבארו, רבי שמואל חכים, רבי יצחק רבינו אלבעלי ורבי אהרן אמאטו.
* **רני ושמחי** (אזמיר תרל"ט) - 40 דרושים, ובהם דרושים לשבת תשובה, לשבת הגדול, לשבת הלבשה ולשבת זכור, לשבת כלה שלפני חג השבועות, לנישואין, ולהספדים, בין היתר לאמו, לרבי בכור יצחק נאבארו, לרבי יוסף ליג'י, לרבי דוד אמאדו ובנו אברהם ועוד. בנוסף נדפסו בספר שני דרושים מאת רבי יעקב פארדו שם הספר נגזר מראשי תיבות שמו של הרב - **ר**פאל **נ**סים **י**צחק.

## לקריאה נוספת
* שמעון וואנונו, אנציקלופדיה לחכמי טורקיה, ירושלים תשס"ו, עמ' 477

## קישורים חיצוניים
* 
* 
* 

## הערות שוליים

קטגוריה:ילידי 1820
קטגוריה:נפטרים ב-1860
קטגוריה:מחברי ספרי דרוש
קטגוריה:רבנים טורקים
קטגוריה:האימפריה העות'מאנית: רבנים
קטגוריה:מחברי ספרי שו"ת
פסגת רקלינג

**פסגת רקלינג** (באנגלית: **Reckling Peak**) היא פסגה מבודדת באזור ארץ אואטס שבאנטארקטיקה.

הפסגה מתנשאת מעל חלקו המרכזו של רכס, הממוקם בסמוך למפלי הקרח בראשו של קרחון מוסון.

גובהה של הפסגה 2,010 מטרים מעל פני הים.

מורנת רקלינג ממוקמת 15 קילומטרים ממזרח לפסגה.

## היסטוריה
### גילוי ומיפוי הפסגה

הפסגה מופתה לראשונה על ידי הסקר הגאולוגי של ארצות הברית (USGS), בהתבסס על סקרים על הקרקע, ועל תצלומי אוויר שצולמו על ידי צי ארצות הברית.

### מקור השם

שמה של הפסגה ניתן לה בשנת 1964 על ידי הוועדה המייעצת לשמות אנטארקטיים (US-ACAN).

הפסגה נקראת על שמו של לוטטנט קומנדר דרולד ל. רקלינג (Darold L. Reckling), שהיה טייס בטייסת VX-6 של צי ארצות הברית בשנת 1961.

רקלינג
הקרב על פרנקפורט

**הקרב על פרנקפורט** היה מאבק בן ארבעה ימים על השליטה בפרנקפורט אם מיין במהלך מלחמת העולם השנייה. דיוויזיית החי"ר ה-5 של צבא ארצות הברית ניהלה את ההתקפה העיקרית בעוד שדיוויזיית השריון ה-6 סיפקה לה תמיכה. העיר הוגנה על ידי הקורפוס ה-80 של הארמייה השביעית.

## רקע
דיוויזיית הרגלים ה-5 חצתה את הריין ב-22 במרץ והקימה במהירות ראש גשר.  עד 23 במרץ, הדיוויזיה ה-5 הרחיבה את ראש הגשר שלה חמישה מייל מזרחה, והציבה את הדיוויזיה רק 14 מייל דרומית-מערבית לפרנקפורט. כוחות משימה משוריינים נדחקו מראש הגשר ואז צפונה לכיוון טרבור וגוסטבבורג ומזרחה לכיוון דרמשטאדט.

ב-25 במרץ נכנע מפקד הוורמאכט של חיל המצב של דרמשטאדט ודרמשטאדט נכבשה על ידי דיוויזיית השריון ה-6 והדיוויזיה ה-5. עד 26 במרץ, הגיע הדיוויזיה ה-5 לפאתיה הדרומיים של העיר פרנקפורט וכבשה את בסיס חיל האוויר ריין-מיין.

## הקרב
דיוויזיית השריון ה-6 חברה עם הדיוויזיה ה-5 ודחקה דרך פאתיה הדרומיים (Sachsenhausen) עד לנהר מיין. שם, יחידות של הדיוויזיה ה-5 מצאו את גשר וילהלמסבריקה שלם ברובו (הידוע כיום כפרידנסבריקה). מהנדסים גרמנים ניסו לפוצץ אותו בניסיון לעצור את הכוחות האמריקאים ב-25 במרץ אך לא הצליחו לעשות זאת. בתמיכת ירי טנקים אמריקאיים, חצו חיילי הדיוויזיה ה-5 את וילהלמסבריקה תחת אש חזקה ב-27 במרץ ונכנסו לחלק הצפוני של העיר. שתי הדיוויזיות נלחמו אז בגרמנים בקרב עז מבית לבית, ודחקו באיטיות דרך העיר צפונה ומזרחה. 

התקפות בעלות הברית הרגו את המפקד המקומי ב-27 במרץ, ופגעו בפיקוד הצבאי הגרמני בעיר. ב-29 במרץ, העיר עברה לשליטה אמריקאית וגשר פונטון שנבנה על ידי כוחות הנדסה קרבית בצד המזרחי של וילהלמסבריקה הפגוע. לאחר שניסו תחילה להקים עמדות מקלעים להגנה, חיילים גרמנים שוכנעו על ידי אזרחים לעזוב את העיר ולמזער אבדות נוספות. כוחות הוורמאכט הנותרים נהדפו צפונה ומחוץ לעיר על ידי חיילים אמריקאים.

## לאחר מכן
AFN לוקסמבורג דיווחה שהעיר משוחררת, עם זאת, קרבות ספורדיים קטנים נמשכו עד 4 באפריל. כתב המלחמה של ווג, לי מילר, ליווה את הארמייה השלישית של ג'ורג' פטון והיה בין הראשונים לדווח בעיתונות האמריקנית על שחרור פרנקפורט. ה-Stars & Stripes דיווחו שהעיר שוחררה ב-30 במרץ. לאחר שכבשה את פרנקפורט, הדיוויזיה ה-5 בילתה כמה ימים במנוחה עד 7 באפריל, אז קיבלה הוראה לנוע צפונה כדי לתמוך בקורפוס ה-3 של הארמייה הראשונה בכיס הרוהר.

## הערות שוליים

קטגוריה:1945 בגרמניה
קטגוריה:קרבות גרמניה במלחמת העולם השנייה
קטגוריה:קרבות ארצות הברית במלחמת העולם השנייה
קטגוריה:פרנקפורט: היסטוריה
קטגוריה:קרבות זירת מערב אירופה במלחמת העולם השנייה
מוריה אסרף

**מוריה אסרף** (נולדה ב-25 במרץ 1998) היא עיתונאית ומגישה ישראלית, מנחה את תוכנית האקטואליה "מוריה וברקו" וגם  משמשת ככתבת המדינית בחדשות 13.

## ביוגרפיה
נולדה וגדלה בתל מונד. למדה באולפנת צביה בהרצליה ובתקופת לימודיה שם שידרה בתוכנית הנוער ברשת א'. היא בוגרת מדרשת לינדנבאום. ב-2017 סיימה את קורס הכתבים של גלי צה"ל והחלה לשרת בתחנה ככתבת משפט.

לאחר שחרורה מצה"ל, מונתה לשמש כתבת מדינית בגלי צה"ל.

ב-8 במאי 2022 הצטרפה לדסק המדיני-פוליטי של "חדשות 13" ככתבת מדינית. באוגוסט 2024 החלה להגיש את מהדורת חדשות השבת בערוץ.

אסרף היא סטודנטית לתואר ראשון במדע המדינה ובהיסטוריה באוניברסיטת תל אביב. בשנת 2023 נבחרה לרשימת 40 הנבחרים מתחת לגיל 40 של אתר ice.

אסרף והכתב הצבאי של גלי צה"ל, דורון קדוש, מתחזקים יחד ערוץ טלגרם בשם "קבינט מדיני ביטחוני - מוריה אסרף & דורון קדוש" ובו הם מעדכנים בנושאים מדיניים וביטחוניים.

בנובמבר 2024 החלה להגיש את הפודקאסט "שלטון הצללים" יחד עם כתב הכנסת יובל שגב, העוסק בחיים הפוליטיים בישראל וחושף פרטים מאחורי הקלעים מעבודתם של השניים.

ב-2024 הודחה מסיקור משרד ראש הממשלה לאחר שפורסם תיעוד בו היא מחטטת במגירות ובמסמכים של דובר המשרד, עומר דוסטרי. מחדשות 13 נמסר בתגובה לתקרית כי "מוריה הוזמנה על ידי דובר רה"מ במסגרת קשרי עבודה בין דובר לעיתונאית. כשביקשה לקבל מחברת לכתוב עליה, נאמר לה על ידי מזמין הפגישה שתמצא מחברת בחדר. וכך עשתה. הכתבת לא נגעה בחומרים, לא קראה דבר ולא חיטטה בפחים".

במרץ 2025 החלה להגיש בערוץ 13, יחד עם אייל ברקוביץ', תוכנית טלוויזיה שבועית, "מוריה וברקו". בספטמבר 2025 התוכנית עברה למתכונת יומית. 

### חיים אישיים
ב-2019 התארסה לנחום וולברג, דוברו של שר המשפטים יריב לוין, אותו הכירה בזמן שירותם הצבאי המשותף בגל"צ. חודשים ספורים לאחר שחרורם נישאו. ב-2024 השניים התגרשו.

## קישורים חיצוניים

* 

## הערות שוליים

קטגוריה:חיילי גלי צה"ל
קטגוריה:כתבים מדיניים ישראלים
קטגוריה:עיתונאים ישראלים
קטגוריה:עיתונאיות ישראליות
קטגוריה:סגל חדשות 13
קטגוריה:בוגרות אולפנת צביה
קטגוריה:ישראליות שנולדו ב-1998
קטגוריה:ישראלים שנולדו ב-1998
אנתוני מוריס

**אנתוני מוריס** (נולד ב-29 באפריל 1990) הוא כדורגלן לוקסמבורגי ממוצא בלגי המשחק בעמדת השוער בקבוצת רויאל אוניון סן-ז'ילואז מליגת העל הבלגית ובנבחרת לוקסמבורג.

## קריירת מועדונים
מוריס היה השוער השלישי במועדון סטנדרד לייז' לעונת 2008–2009.

בינואר 2014, הושאל מוריס למועדון הבלגי סינט טרוידן.

ב-1 בפברואר 2014, ערך מוריס את הופעת הבכורה שלו במועדון בתיקו 1-1 ביתי מול רואסלייר, כשעלה כמחליף בדקה ה-79.

בתחילת 2015, מוריס חתם במכלן. הוא ערך את הופעת הבכורה שלו בליגה במועדון ב-5 באפריל 2015, כשנכנס כמחליף בדקה ה-88 בניצחון 4 - 1 נגד ואסלנד-בוורן.

ב-25 באפריל 2015, במשחקו השלישי במועדון, סבל מוריס מקרע ברצועה הצולבת בברך שמאל, ובכך סיים את עונתו הראשונה במועדון בטרם עת.

ב-19 ביולי 2018, חתם מוריס במועדון וירטון מהליגה השלישית בבלגיה בהעברה חופשית.

ב-30 ביולי 2020, חתם מוריס על חוזה לשלוש שנים ברויאל אוניון סן-ז'ילואז מליגת המשנה בבלגיה דאז.

באותה העונה הפך מוריס לחלק משמעותי במועדון ואף עלה איתם בעונתו הראשונה לליגת העל הבלגית, כשרשם 26 הופעות מתוכן שמר על 10 שערים נקיים.

## נבחרת לאומית
בצעירותו שיחק אנתוני בנבחרות הצעירות של בלגיה. בסוף 2013, הודיע שהוא מוכן לשחק בנבחרת לוקסמבורג מפני שמוצא אביו מלוקסמבורג.

בפברואר 2014, אנתוני מוריס זומן לראשונה לנבחרת לוקסמבורג.

ב-26 במאי 2014, רשם מוריס את הופעת הבכורה של בנבחרת בהפסד 5-1 לנבחרת בלגיה, ואף בישל את השער היחידי של לוקסמבורג באותו המשחק.

## תארים
;רויאל אוניון סן-ז'ילואז
* ליגת המשנה בבלגיה: 2020/2021
* הגביע הבלגי: 2023/2024 

;סטנדרד לייז'
* ליגת העל הבלגית: 2008/2009

## קישורים חיצוניים
* 
* פרופיל, באתר footystats

## הערות שוליים

קטגוריה:כדורגלנים לוקסמבורגים
קטגוריה:כדורגלנים בלגים
קטגוריה:שוערי כדורגל לוקסמבורגים
קטגוריה:כדורגלני סטנדרד לייז'
קטגוריה:כדורגלני סינט טראודן
קטגוריה:כדורגלני מכלן
קטגוריה:כדורגלני וירטון
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-1990
קטגוריה:בלגים שנולדו ב-1990
גדעון מנסה

**גדעון מנסה** (באנגלית: **Gideon Mensah**; נולד ב-18 ביולי 1998 באקרה שבגאנה) הוא כדורגלן גנאי המשחק בעמדת המגן השמאלי בקבוצת אוקזר ובנבחרת גאנה.

## קריירת מועדונים
מנסה שיחק בליפרינג, קבוצת המילואים של רד בול זלצבורג. לאחר מכן הושאל לשטורם גראץ, לזולטה ורכם ולוויטוריה דה גימארייש.

ב-3 באוגוסט 2021 הושאל למשך עונה אחת לז'ירונדן דה בורדו מליגת העל הצרפתית. ב-13 באוגוסט 2022 חתם לשלוש שנים באוקזר.

## קריירה בינלאומית
ב-14 בנובמבר 2019 ערך קודוס את הופעת הבכורה שלו בנבחרת גאנה, בניצחון 2-0 על נבחרת דרום אפריקה במסגרת מוקדמות גביע אפריקה לאומות 2021.

הוא היה חלק מסגל נבחרת גאנה בטורניר גביע אפריקה לאומות 2021, אך לא שיחק בטורניר.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גנאים
קטגוריה:מגני כדורגל גנאים
קטגוריה:אקרה: כדורגלנים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני שטורם גראץ
קטגוריה:כדורגלני זולטה ורכם
קטגוריה:כדורגלני ויטוריה דה גימארייש
קטגוריה:כדורגלני בורדו
קטגוריה:כדורגלני אוסר
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:גנאים שנולדו ב-1998
מאט טרנר

**מת'יו צ'ארלס "מאט" טרנר** (באנגלית: **Matthew Charles "Matt" Turner**; נולד ב-24 ביוני 1994) הוא כדורגלן אמריקאי-ליטאי ממוצא יהודי המשחק בעמדת השוער בניו אינגלנד רבולושן ובנבחרת ארצות הברית.

## ביוגרפיה
טרנר נולד בניו ג'רזי שבארצות הברית, לאב ממשפחה יהודית ולאם ממשפחה נוצרית-קתולית. ב-2020 קיבל גם דרכון ליטאי (וכך גם אביו), כתוצאה מאמו של סבתו שנאלצה להימלט מליטא במהלך מלחמת העולם השנייה, עקב רדיפות על רקע דת. שם המשפחה המקורי של אביו אונגלז מ"טורנובסקי" (Turnovski) ל**טרנר** כשהיגרו לארצות הברית ועברו באליס איילנד.

מאז 2022 נשוי לאשלי הרון, ולהם בן שנולד באותה שנה.

## קריירת מועדונים
[ממוזער|טרנרנר במדי [ריצ'מונד קיקרס, 2017]]

### ניו אינגלנד רבולושן
ב-3 במרץ 2016 הצטרף טרנר לניו אינגלנד רבולושן מליגת ה-MLS הצפון-אמריקאית. הוא הושאל למשך שתי עונות לריצ'מונד קיקרס מה-USL.

ב-3 במרץ 2018 ערך טרנר את הופעת הבכורה שלו בניו אינגלנד רבולושן, בהפסד 2-0 לפילדלפיה יוניון במשחק הפתיחה של הליגה לעונת .

### ארסנל
ב-11 בפברואר 2022 פורסם כי טרנר חתם על חוזה עם המועדון המעוטר ארסנל מהפרמייר ליג האנגלית, שיהיה בתוקף החל מיוני 2022.

שיחק כשוער הראשון ב-4 המשחקים הראשונים של ארסנל (מתוך 6) במסגרת שלב-הבתים של עונת 2022/2023 בליגה האירופית, ובכך סייע לקבוצתו האנגלית לסיים את שלב זה בבית A במקום הראשון (ובזכות כך להעפיל ישירות לשלב שמינית-הגמר) - מעל יריבותיה לבית: PSV איינדהובן ההולנדית, בודה/גלימט הנורווגית, ופ.צ. ציריך השווייצרית.

### נוטינגהאם פורסט
ב-9 באוגוסט 2023 חתם טרנר בנוטינגהאם פורסט ל-4 שנים בתמורה ל-10 מיליון יורו.

ב-31 באוגוסט 2024 הושאל טרנר אל קריסטל פאלאס.

## נבחרת ארצות הברית
ב-31 בינואר 2021 ערך טרנר את הופעת הבכורה שלו בבוגרים של נבחרת ארצות הברית, בניצחון 0–7 על טרינידד וטובגו במשחק ידידות, בו גם הציל פנדל.

הוא היה חלק מסגל נבחרת ארצות הברית בטורניר גביע הזהב 2021 של CONCACAF, ואף שמר חמש פעמים על רשת נקייה בטורניר, כולל בניצחון 0–1 בגמר על מקסיקו, שהביא לזכייה. זכה בתואר "השוער המצטיין של הטורניר".

נכלל ומשחק בסגל נבחרת ארצות הברית בטורניר מונדיאל 2022 בקטר, והוא משמש כשוער הראשון של הנבחרת האמריקאית.
נכלל בסגל בקופה אמריקה 2024.

## תארים
;נבחרת ארצות הברית
* גביע הזהב: 2021

;ניו אינגלנד רבולושן
* מגן האוהדים: 2021
**ארסנל**

* מגן הקהילה: 2023
**קריסטל פאלאס**

* הגביע האנגלי: 2024/2025

**תארים אישיים**
* CONCACAF Gold Cup Golden Glove Award: 2021
* CONCACAF Gold Cup Best XI: 2021
* MLS All-Star: 2021
* MLS All-Star Game MVP: 2021
* MLS Goalkeeper of the Year: 2021
* MLS Best XI: 2021

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורגלנים יהודים
קטגוריה:כדורגלנים אמריקאים
קטגוריה:שוערי כדורגל יהודים
קטגוריה:שוערי כדורגל אמריקאים
קטגוריה:כדורגלני ארסנל
קטגוריה:כדורגלני נוטינגהאם פורסט
קטגוריה:כדורגלני קריסטל פאלאס
קטגוריה:ניו ג'רזי: כדורגלנים
קטגוריה:כדורגלני נבחרת ארצות הברית
קטגוריה:ספורטאים אמריקאים באנגליה
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:אמריקאים ממוצא יהודי-ליטאי
קטגוריה:ספורטאים יהודים אמריקאים
קטגוריה:כדורגלני אולימפיק ליון
קטגוריה:כדורגלני ניו אינגלנד רבולושן
קטגוריה:אמריקאים שנולדו ב-1994
מוחמד קודוס

**מוחמד קודוס** (באנגלית: **Mohammed Kudus**; נולד ב-2 באוגוסט 2000 באקרה שבגאנה) הוא כדורגלן גנאי המשחק בעמדת הקשר בקבוצת טוטנהאם הוטספר מהפרמייר ליג ובנבחרת גאנה.

## קריירת מועדונים
קודוס גדל באקדמיית רייט טו דרים הגנאית החל מגיל 12, ובחודש ינואר 2018 הצטרף לנורשלן מליגת העל הדנית. ב-5 באוגוסט 2018 הוא ערך את הופעת הבכורה שלו במועדון, בהפסד 2-0 לברונדבי במסגרת הליגה. בסך הכל ערך 51 הופעות ליגה במדי המועדון, בהן הבקיע 14 שערים.

ב-16 ביולי 2020 חתם קודוס על חוזה לחמש עונות באייאקס מליגת העל ההולנדית. ב-20 בספטמבר ערך את הופעת הבכורה שלו במועדון, בניצחון 3-0 על ואלבייק במסגרת הליגה. ב-18 באוקטובר הבקיע את שער הבכורה שלו במועדון, בניצחון 5-1 על הירנפיין במסגרת הליגה. בעונתו הראשונה במועדון ערך 17 הופעות ליגה, בהן הבקיע ארבעה שערים.

ב-27 באוגוסט 2023 חתם קודוס לחמש שנים בוסטהאם יונייטד.

ב-11 ביולי 2025 נמכר תמורת 64 מיליון אירו וחתם ל-6 שנים בטוטנהאם הוטספר.

## קריירה בינלאומית
ב-14 בנובמבר 2019 ערך קודוס את הופעת הבכורה שלו בנבחרת גאנה, בניצחון 2-0 על נבחרת דרום אפריקה במסגרת מוקדמות גביע אפריקה לאומות 2021. במשחק זה הבקיע את שער הבכורה שלו בנבחרת.

הוא היה חלק מסגל נבחרת גאנה בטורניר גביע אפריקה לאומות 2021, אך לא שיחק בטורניר.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## תארים
;אייאקס
* אליפות הולנד (2): 2020/2021, 2021/2022
* הגביע ההולנדי (1): 2020/2021

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני נורשלן
קטגוריה:כדורגלני אייאקס
קטגוריה:כדורגלני וסטהאם יונייטד
קטגוריה:כדורגלני נבחרת גאנה
קטגוריה:ספורטאים גנאים בהולנד
קטגוריה:ספורטאים גנאים באנגליה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני טוטנהאם הוטספר
קטגוריה:גנאים שנולדו ב-2000
עוסמאן בוכארי

**עוסמאן בוכארי** (באנגלית: **Osman Bukari**; נולד ב-13 בדצמבר 1998 באקרה שבגאנה) הוא כדורגלן גנאי המשחק בעמדת קשר הכנף בקבוצת אוסטין, ובנבחרת גאנה.

## קריירת מועדונים
בוכארי החל את הקריירה המקצוענית שלו בא.ס. טרנצ'ין מליגת העל הסלובקית. בעונת 2019/2020 נכלל בהרכב העונה.

ב-4 בספטמבר 2020 חתם על חוזה לשלוש עונות בגנט מליגת העל הבלגית.

ב-12 באוגוסט 2021 הושאל למשך עונה אחת לנאנט מליגת העל הצרפתית. בעונה זו זכה עם נאנט בגביע הצרפתי.

ב-21 ביוני 2022 חתם בהכוכב האדום בלגרד מליגת העל הסרבית. בעונת 2022/2023 זכה עם הקבוצה באליפות ליגת העל הסרבית ובגביע הסרבי.

## קריירה בינלאומית
ב-25 במרץ 2021 ערך בוכארי את הופעת הבכורה שלו בנבחרת גאנה, בתיקו 1-1 נגד נבחרת דרום אפריקה במסגרת מוקדמות גביע אפריקה לאומות 2021.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## חיים אישיים
ביוני 2023 קיבל אזרחות סרבית.

## תארים
;נאנט
* הגביע הצרפתי (1): 2021/2022

;הכוכב האדום בלגרד
* ליגת העל הסרבית (1): 2022/2023
* הגביע הסרבי (1): 2022/2023

;אינדיבידואלי
* הרכב העונה של ליגת העל הסלובקית: 2019/2020
* שחקן החודש בליגת העל הסרבית: אפריל 2023

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני א.ס. טרנצ'ין
קטגוריה:כדורגלני גנט
קטגוריה:כדורגלני נאנט
קטגוריה:כדורגלני הכוכב האדום בלגרד
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים זרים בסלובקיה
קטגוריה:ספורטאים גנאים בבלגיה
קטגוריה:ספורטאים גנאים בצרפת
קטגוריה:ספורטאים זרים בסרביה
קטגוריה:כדורגלני אוסטין
קטגוריה:גנאים שנולדו ב-1998
קונדורוש

**קונדורוש** (בהונגרית: **Kondoros**) היא עיר בנפת סגהלם שבמחוז בקש בדרום מזרח הונגריה. עד לשואה הייתה בה קהילה יהודית.

כמו יישובים רבים באירופה גם בקונדורוש מספר התושבים נמצא בירידה. כך, בשנת 1990 חיו בכפר 6,482 תושבים ובשנת 2021 רק 4,590 תושבים.

שמה מופיע לראשונה במסמכים משנת 1228, והיא הפכה לעיר רשמית ב-15 ביולי 2013.

## יהודי קונדורוש
יהודים חיו בקונדורוש במאה ה-19 ובתחילת המאה ה-20, הקהילה היהודית במקום הייתה כפופה לקהילת סרווש. בשנת 1944 נרצחו רוב יהודי העיר.

## ילידי המקום
* אנדראש בלצו, ספורטאי הונגרי בעבר, אלוף אולימפי (רומא 1960, מקסיקו סיטי 1968 ומינכן 1972) בקרב חמש מודרני, זוכה ב-5 מדליות אולימפיות מהן 3 זהב. הוענק לו תואר "ספורטאי האומה". בלצו נחשב לאחד הספורטאים הטובים בהיסטוריה בקרב חמש מודרני.

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יוהנסן

קטגוריה:שמות משפחה דניים
קטגוריה:שמות משפחה פטרונימיים
בטו (חלוץ)

**נורברטו ברסיקה גומש בטונקאל** (בפורטוגזית: **Norberto Bercique Gomes Betuncal**; נולד ב-31 בינואר 1998), הידוע בכינוי **בטו**, הוא כדורגלן פורטוגזי המשחק בעמדת החלוץ באברטון ובנבחרת גינאה ביסאו.

## קריירה
בטו גדל במחלקת הנוער של אוניאו טירס החובבנית, ושיחק גם בקבוצת הבוגרים שלה. בשנת 2018 הצטרף לאולימפיקו מונטיחו מהליגה הפורטוגלית השלישית, כבש 21 שערים וסיים את העונה במקום השני בטבלת מלך השערים.

ב-3 ביוני 2019 חתם על חוזה לארבע עונות בפורטימוננסה מליגת העל הפורטוגלית. הוא ערך את הופעת הבכורה שלו בליגה ב-9 באוגוסט 2019, כשנכנס כמחליף בדקה ה-87 בתיקו 1–1 עם בלננסש סאד. ב-8 בנובמבר 2020 כבש את שערו הראשון בליגה, בהפסד 1–3 לפורטו בחוץ. עד לתום העונה כבש עוד עשרה שערים, והיה מלך השערים של הקבוצה.

ביום האחרון של חלון ההעברות של קיץ 2021, הושאל לאודינזה מהסרייה א' לעונה אחת, עם אופציה למכירה. הוא כבש את שער הבכורה שלו בליגה ב-3 באוקטובר 2021, בתיקו 3–3 עם סמפדוריה. ב-3 באפריל 2022 כבש שלושער בניצחון קבוצתו 5–1 על קליארי.

ב-29 באוגוסט 2023 חתם באברטון מהפרמייר ליג תמורת 30 מיליון אירו. ב-2 בספטמבר ערך הופעת בכורה בקבוצה בתיקו 2-2 עם שפילד יונייטד.

## קישורים חיצוניים

## הערות שוליים

קטגוריה:חלוצי כדורגל פורטוגזים
קטגוריה:כדורגלנים פורטוגזים
קטגוריה:כדורגלני פורטימוננסה
קטגוריה:כדורגלני אודינזה
קטגוריה:כדורגלני אברטון
קטגוריה:כדורגלני נבחרת גינאה ביסאו
קטגוריה:פורטוגזים שנולדו ב-1998
רוברטו סיברה

**רוברטו (בטו) סוארס סיברה** (בפורטוגזית: **Roberto ("Beto") Suarez Seabra**; נולד ב-15 ביולי 1976) הוא שחקן כדורמים ברזילאי.

## ביוגרפיה
סיברה החל לשחק כדורמים בגיל 10, בהשפעת בן-דודו שהיה שחקן כדורמים. הוא זומן לראשונה לשחק בנבחרת ברזיל בכדורמים בשנת 1995, עוד לפני שהגיע לגיל בוגרים, בשל פציעה של שחקן אחר. הוא ייצג את הנבחרת שלוש פעמים ברציפות במסגרת המשחקים הפאן-אמריקאיים (1999, 2003 ו-2007) וזכה עם נבחרתו פעמיים במדליית הכסף.

סיברה למד תואר ראשון בפרסום ובאקטואריה ותואר שני בסטטיסטיקה באוניברסיטה הפדרלית של ריו דה ז'ניירו.

## קישורים חיצוניים
* פרופיל, באתר pan.uol

קטגוריה:שחקני כדורמים
קטגוריה:ברזילאים שנולדו ב-1976
הרועה בגבעות

**הרועה בגבעות** (באנגלית: **The Shepherd of the Hills**) הוא סרט דרמה אמריקאי משנת 1941 בבימויו של הנרי האת'וויי, עם ג'ון ויין, בטי פילד והארי קארי בתפקידים הראשיים.

זהו הסרט הראשון של ג'ון ויין בצבעי טכניקולור. הרומן הופק לקולנוע ב-1919 ו-1928 (סרטים אילמים) וב-1964.

התסריט מבוסס על רומן השם זה מאת הרולד בל רייט  משנת 1907. העלילה מתרחשת באזור התיישבות נידח בהרי אוזארק, התושבים מתפרנסים מגידול צאן ובקר ומתעשיית כהלים בלתי חוקית (Moonshiners).
לאורך הסרט נשמע בפסקול שיר ערש של ברהמס.

הספר הפך גם למחזה המוצג מדי שנה בתיאטרון פתוח בעיר ברנסטון, מיזורי  שנמצאת בהרי אוזארק.
## תקציר העלילה
ג'ים ליין (טום פאדן) שומר על עובדים המזקקת אלכוהול לא חוקית בהרי אוזראק. הוא מבחין במפקחים ומזהיר את העובדים אך נפצע מיריה.

הוא מגיע בקושי לביתו שם מטפלת בו בתו סאמנטה "סאמי" (בטי פילד).

לבית נכנס איש מבוגר המציג עצמו כדניאל הואיט (הארי קארי). הוא נראה בתחילה חשוד אך ערכו עולה כשהוא מטפל יפה בג'ים ומציל ממות ילדה שכנה.

מאט מתיוס הצעיר (ג'ון ויין) גדל בבית דודתו מולי מתיוס (באולה בונדי) ודודו מאט הזקן (ג'יימס ברטון) עם בנם האילם פיט (מרק לורנס). אביו נטש את אמו בהיותו תינוק ובעקבות זה היא מתה ומאט נשבע לנקום את מותה אם יפגוש את אביו. מאט מאוהב בסאמי ומחזר אחריה.

דניאל קונה את חלקת "Moaning Meadows" שהייתה שייכת להוריו של מאט וכעת שייכת למולי מתיוס, למרות התנגדות מאט הצעיר ובעלה. הוא מתחיל לגדל שם עדר כבשים. סאמי חושדת בו שהוא אביו של מאט. האמת מתגלית כשסבתא בקי (מרג'ורי מיין) חוזרת מניתוח עיניים. כשהתחבושות מוסרות מעיניה היא רואה ומזהה את דניאל כאביו של מאט הצעיר. פיט הזועם תופס רובה כדי להרוג אותו אבל מולי מנסה להוציא זאת מידיו. נפלטת ירייה והוא נפצע קשה. לפני שהוא מת הוא לוחש למולי שהיא הביאה קללה על המשפחה.

מולי מביאה אותו לביתם ומציתה את הדירה ונשרפת עם פיט.

מאט הולך לגמור את החשבון עם אביו וסאמי מנסה לעצור אותו ללא הצלחה. האב והבן ניצבים זה מול זה ודניאל יורה ראשון ופוצע את מאט. סאמי מגיעה למקום ומאט מועבר לבית חולים.

מאט מתאושש לאחר הניתוח ושומע שיחה בין אביו לסאמי בו מגלה אביו כי ישב שנים רבות בכלא מפני שהרג אדם ולכן נותק ממשפחתו. הוא ירה קודם במאט כי לא רצה שלמאט יהיה גורל כגורלו.

מאט מחייך, מבטל את שבועות הנקם שלו ומתחבק עם סאמי לקראת חיים חדשים.

## צוות השחקנים

## קישורים חיצוניים

*הרועה בגבעות, באתר TCM
*קדימון לרועה מהגבעות, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1941
קטגוריה:סרטים אמריקאיים
קטגוריה:סרטים באנגלית
קטגוריה:סרטי פרמאונט

קטגוריה:סרטי ג'ון ויין
קטגוריה:סרטי דרמה אמריקאיים
קטגוריה:סרטים המבוססים על רומנים אמריקאים
אדולף פרנקל

**אדולף פרנקל** (בגרמנית: **Adolf Frankl**; 12 בפברואר 1903, ברטיסלבה – 18 באוגוסט 1983, וינה) היה צייר ושרטט יהודי אוסטרי, ניצול שואה.

## קורות חיים
ממוזער|לוח זיכרון לצייר אדולף פרנקל בביתו בווינה
בשנים 1909 עד 1921 למד בבית ספר יסודי, חטיבת ביניים ותיכון בברטיסלבה. לאחר מכן למד אמנות וציור אצל פרנטישק רייכנטל באוניברסיטה הטכנית בברנו ועבד כקריקטוריסט וכשרטט של כרזות פרסום. ב-28 בספטמבר 1944 נעצר בברטיסלבה ולמחרת גורש למחנה הריכוז סרד בסלובקיה. בתחילת נובמבר 1944 גורש למחנה ההשמדה אושוויץ-בירקנאו. על זרועו קועקע המספר B-14395. את חוויותיו הטראומטיות ניסה לאחר השחרור לעבד בציוריו. בכתביו דיווח על הזוועות שחווה באושוויץ. לדוגמה, סיפר שחלק את מקום השינה שלו עם אסיר שמת לאחר זמן-מה, אבל לא דיווח על מותו כדי לקבל את מנת המזון שלו.

ב-18 בינואר, עם פינוי מחנה הריכוז אושוויץ-בירקנאו, שרד פרנקל בצריף שיועד לחולי הטיפוס במחנה הריכוז אלטהאמר, תת-מחנה של אושוויץ-בירקנאו, כ-90 ק"מ ממערב לאושוויץ, בפולין (כיום סטארה קוז'ניה, Stara Kuźnia) .
לאחר השחרור ב-1945 חזר אדולף פרנקל לעיר הולדתו ברטיסלבה. לאחר ההשתלטות הקומוניסטית על השלטון בצ'כוסלובקיה, היגר ב-1949 לווינה עם משפחתו. שם החל לצייר ולהשתמש ביצירותיו כדי לחנך אנשים בנושא השואה. בין היתר יצר את מחזור הציורים "חזונות מהתופת - אמנות נגד השִכחה" (Visionen aus dem Inferno - Kunst gegen das Vergessen).

פרנקל התגורר בווינה, בניו יורק ומשנות ה-60 גם בגרמניה.

## יצירות אמנות
בנוסף למחזור "חזונות מהתופת - אמנות נגד השִכחה", יצר בין השנים 1930–1982 רישומים, צבעי מים וקריקטורות רבים. הוא בחר את המוטיבים ליצירותיו מחיי היום-יום היהודיים: בתי קפה, חוות, אולמות משפט והדורותאום, בית המכירות הפומביות הווינאי הידוע. ביצירותיו על השואה רצה פרנקל להקים אנדרטה לנרצחים בשואה. "זה, או משהו דומה, לא אמור לקרות לאף אחד, ללא קשר לדתו או לדעותיו הפוליטיות", אמר פרנקל.

בנו תומאס פרנקל וכלתו אינגה רות פרנקל ארגנו תערוכות קבע מיצירותיו. ב-2006 פתחו את גלריית ArtForum ב-Judenplatz בווינה, גלריה שנסגרה באוקטובר 2017. תומאס פרנקל היה שותף להפקת הסרט התיעודי "חזונות מהתופת - אמנות נגד השִכחה" על חייו ויצירתו של אביו בהפקה משותפת עם הטלוויזיה הסלובקית STV2. במאי: פיטר דימיטרוב.

## קישורים חיצוניים

* על פרנקל ויצירתו, באתר יד ושם
* קורות חיים (Gallery ArtForum) 
* קטלוג יצירות אמנות של אדולף פרנקל, "אמנות נגד שכחה" 
* visioneninferno.de אתר רשמי 
* Hagalil.com - מידע נוסף על פרנקל וציטוטים 
* כתבה לרגל סגירת גלריית ArtForum 2017 
* 

## הערות שוליים

קטגוריה:ציירים יהודים אוסטרים
קטגוריה:ניצולי השואה: צ'כוסלובקיה
קטגוריה:אסירים במחנה הריכוז אושוויץ
קטגוריה:אוסטרים שנולדו ב-1903
קטגוריה:אוסטרים שנפטרו ב-1983
מחנה הריכוז אלטהאמר

**מחנה הריכוז אלטהאמר** (בגרמנית: **Konzentrationslager Althammer**) היה מחנה ריכוז גרמני, תת-מחנה של מחנה ההשמדה אושוויץ, ששכן במערב פולין, בוורתגאו, כ-90 ק"מ ממערב לאושוויץ.

## הקמה וכוח אדם
מחנה הריכוז הוקם על ידי האס-אס בספטמבר 1944 כאחד מתת-המחנות הרבים שנבנו סביב שני המחנות הראשיים של מחנה הריכוז אושוויץ. הוא היה ממוקם בסטארה קוז'ניה (Stara Kuźnia), כעשרה קילומטרים מערבית לעיר הפולנית קטוביץ. יוהאן מירבט (Johann Mirbeth)  היה מפקד המחנה.

המחנה אמור היה לשמש לשם אספקת כוח אדם זול להקמת תחנת כוח תרמית. מסיבה זו שוכנו בצריפי המחנה 486 אסירים יהודים. רובם הגיעו מגטו לודז', אך גם אסירים מהונגריה, צרפת ויוון גורשו לאלטהאמר. אסירים גרמנים שנכלאו במחנה החזיקו בתפקידים מיוחסים והיו בדרג גבוה יותר בהיררכיית האסירים.

היחס לאסירים היה גרוע ביותר. הם עברו התעללות וסבלו מתת-תזונה. בעיקר הועסקו בעבודות בנייה והובלה. מיכון עבודה כמעט לא היה קיים. בנוסף, חסרו האסירים ביגוד מגן. 30 אחוז מהכלואים חלו במחלה קשה. טיפוס הבהרות פרץ במחנה. רצח עצורים על ידי סוהרים עבר ללא עונש, וגם מפקד המחנה מירבט עינה והרג עצורים באופן אישי.

## פינוי המחנה
ב-19 בינואר 1945 פונה המחנה בחלקו. כ-400 אסירים החלו בצעדת מוות לעבר גלייביץ. יעדם היה מחנה הריכוז דורה-מיטלבאו. מבין האסירים שהיו תשושים מכדי להתחיל בצעדת המוות, הרוב נורו ורק עשרות מעטות מהם הצליחו לברוח. אסירים רבים לא הגיעו למחנות הריכוז שהיו יעד הצעדה, מכיוון שהחלשים נורו על ידי שומריהם בדרך.

## קישורים חיצוניים
* הערך על מחנה הריכוז אלטהאמר ב באתר יד ושם

קטגוריה:מחנות ריכוז בפולין
קטגוריה:אושוויץ
On My Mind (שיר של דיפלו וסיידפיס)

"**On My Mind**" הוא שיר של הדי ג'יי והמפיק המוזיקלי האמריקאי, דיפלו, וצמד ה-EDM האמריקאי, סיידפיס, שיצא, על ידי חברת ההתקליטים Higher Ground Records. ב-13 בדצמבר 2019. בשיר נמצאת דגימה מהשיר "Steelo" של ההרכב ה-R&B האמריקאי, 702 , והזמרת-יוצרת האמריקאית, מיסי אליוט. השיר נמצא באלבום האולפן הרביעי של דיפלו, *Diplo*.

נכון למאי 2022, השיר הושמע למעלה מ-192 מיליון פעמים בספוטיפיי.

## וידאו קליפ
הווידאו קליפ של הסינגל יצא בערוץ היוטיוב של דיפלו ב-23 באפריל 2020. נכון למאי 2022, הווידאו קליפ נצפה למעלה מ-3 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דיפלו
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירי דיסקו אמריקאיים
קטגוריה:שירי מוזיקת האוס אמריקאיים
קטגוריה:שירים אלקטרוניים אמריקאיים
דמיטרי ביבול

**דמיטרי יוריביץ' ביבול** (ברוסית: **Дмитрий Юрьевич Бивол**; נולד ב-18 בדצמבר 1990) הוא מתאגרף רוסי מקצועי המתחרה בקטגוריית משקל קל כבד.

נכון לפברואר 2025, ביבול הוא אלוף העולם הבלתי מעורער במשקל קל כבד.
## קריירה
באוניברסיאדת 2013 לא התייצב לגמר מול אולכסנדר גבוזדיק בגלל פציעה ולכן זכה רק במקום השני.

בין המקצוענים ביבול הוא אלוף העולם הנוכחי של WBA (2019-הווה), ואלוף העולם הרגיל לשעבר של WBA (2019-2017), אלוף העולם הזמני של WBA (2017-2016), אלוף WBA בין יבשתי (2015 -2016), ואלוף ארצות הברית במשקל קל כבד לפי גרסת WBC-USNBC (2017-2015).

ב-7 במאי 2022, בלאס וגאס, ניהל דמיטרי ביבול קרב עם המתאגרף הטוב בעולם, ללא קשר לקטגוריות המשקל, אלוף העולם הבלתי מעורער במשקל הסופר-בינוני המקסיקני סאול "קאנלו" אלוורז, שהפסיד בעבר רק לפלויד מייוות'ר.

בתום 12 סיבובים, השופטים נתנו ציון (115-113 שלוש פעמים) לטובת דמיטרי ביבול, שעשה הפתעה גדולה, והנחיל לאלוורז את התבוסה הראשונה ב-9 השנים האחרונות, זכה ב-20 קרבות רצופים ושוב הגן על תוארו.

ב-13 באוקטובר, ניהל קרב נגד ארתור בטרבייב על כל החגורות במשקל קל כבד, ובסיום הקרב הפסיד ביבול כשתוצאת השופטים הולכת ברוב לבטרבייב.

אך ב-23 בפברואר 2025, בקרב החוזר התהפכה התוצאה ודמיטרי ביבול ניצח את הקרב בהחלטת רוב ובכך הפך דמיטרי ביבול לאלוף העולם הבלתי מעורער במשקל קל כבד. בנוסף לכך, הפך גם למתאגרף הראשון אי פעם בעידן ה-4 חגורות שמנצח בקרב שני אלופי עולם בלתי מעורערים מכהנים, את סאול קנאלו אלוורז ואת ארתור בטרבייב (בקרב נגד אלוורז לא הועמדו חגורותיו אך היה אלוף העולם הבלתי מעורער המכהן שעלה במיוחד עבור הקרב לקטגוריית המשקל קל כבד).

## קישורים חיצוניים

* 

* 

## הערות שוליים

קטגוריה:אלופי עולם באגרוף - משקל קל כבד
קטגוריה:רוסים שנולדו ב-1990
עז א-דין אונאחי

**עז א-דין אונאחי** (בערבית: **عز الدين أوناحي**, בתעתיק: **עז אלדין אונאחי**; נולד ב-19 באפריל 2000 בקזבלנקה שבמרוקו) הוא כדורגלן מרוקאי המשחק בעמדת הקשר בקבוצת ז'ירונה ובנבחרת מרוקו.

## קריירת מועדונים

### קריירה מוקדמת
אונאחי גדל במחלקת הנוער של רג'א קזבלנקה ובאקדמיית הכדורגל מוחמד השישי. בשנת 2018 חתם בשטרסבורג, והחל לשחק בקבוצת המילואים של המועדון. ב-3 באוגוסט 2020 חתם אונאחי באברנש מהליגה הצרפתית השלישית.

### אנז'ה
ב-14 ביולי 2021 חתם אונאחי על חוזה לארבע עונות באנז'ה מליגת העל הצרפתית. ב-15 באוגוסט ערך את הופעת הבכורה שלו במועדון, בניצחון 3–0 על אולימפיק ליון במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון.

### אולימפיק מרסיי
ב-29 בינואר 2023 חתם אונאחי באולימפיק מרסיי על חוזה ל-4.5 שנים.  שלושה ימים לאחר מכן ב-1 בפברואר 2023 ערך אונאחי את הופעת הבכורה שלו במרסיי במסגרת המחזור ה-21 בליגה לעונת 2022/2023  וגם כבש שער בכורה בניצחון של מרסיי 2–0 על נאנט. 

### פנאתינאיקוס
ב-4 בספטמבר 2024 הושאל אל פנאתינאיקוס. ב-15 בספטמבר 2024 עלה כמחליף להופעת בכורה בתיקו נגד פאוק סלוניקי.

### ז'ירונה
ב-30 באוגוסט 2025 חתם בז'ירונה מהלה ליגה תמורת 6 מיליון אירו.

## קריירה בינלאומית
ב-23 בדצמבר 2021 נכלל אונאחי בסגל נבחרת מרוקו לקראת טורניר גביע אפריקה לאומות 2021 בשנת 2022. ב-10 בינואר 2022 ערך את הופעת הבכורה שלו בנבחרת, בניצחון 0–1 על נבחרת גאנה במסגרת שלב הבתים של הטורניר. בסך הכל ערך שלוש הופעות בטורניר.

ב-29 במרץ 2022 הבקיע אונאחי את שערי הבכורה שלו בנבחרת, צמד שערים בניצחון 1–4 על נבחרת הרפובליקה הדמוקרטית של קונגו במסגרת מוקדמות מונדיאל 2022.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:קזבלנקה: כדורגלנים
קטגוריה:כדורגלני אנז'ה
קטגוריה:כדורגלני אולימפיק מרסיי
קטגוריה:כדורגלני פנאתינאיקוס
קטגוריה:כדורגלני ז'ירונה
קטגוריה:כדורגלני נבחרת מרוקו
קטגוריה:ספורטאים מרוקאים בצרפת
קטגוריה:ספורטאים זרים ביוון
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-2000
רחמים נסים יהודה די שיגורה

**רבי רחמים נסים יהודה** **די שיגורה** (ה'תקס"ח 1808 - י"ג בכסלו ה'תרמ"א 1880) היה רב ודיין באזמיר ומחבר ספר דרשות **עקב ענוה** ופירוש להגדה של פסח **מגיד דבריו**.

## תולדותיו
נולד באזמיר לבת שבע רושא רוזאניס ולרבי פנחס רפאל יהושע די שיגורה, מחבר ספר אות היא לעולם והוא בנם הבכור. בימי בחרותו חלה מאד. למד בבית מדרשם של הגבירים, האחים בכור מרדכי, רפאל שלמה ודוד אלעזר הכהן. כיהן כדיין בבית דינו של רבי משה בארקי. היה חזן ופייטן מעולה, עד שמכונה . מוזכר בספרי חכמי דורו, כמו רבי אברהם פלאג'י, רבי רחמים נסים יצחק פלאג'י בספרו יפה ללב, ורבי יוסף פונטרימולי. גם רבי חיים פלאג'י מביא ממנו חידושי תורה פעמים רבות וקורא לו:

עמיתו בתורה היה רבי משה חיים מצליח. חברו הקרוב של רבי חיים יהושע אלעזר הכהן חמצי, שהיה תלמידו של אביו.

## פטירתו
נפטר בי"ג בכסלו ה'תרמ"א (1880) ונקבר באזמיר. ספדו לו רבי אברהם פלאג'י, רבי נסים חיים משה מודעי בספרו דרישה מחיים, שכותב עליו:

### צאצאיו
ילדיו היו: הרב יצחק שמואל (ה'תקצ"ט-ה'תרנ"ד) מדפיס ספרים באיזמיר, ורבי משה (ה'תר"ו-ה'תרע"ה) וחמש בנות.

## ספריו
כתב ספרים הרבה, ורק שניים מהם נדפסו:
* **עקב ענוה** (אזמיר תרמ"א) - פירושים וחידושים בנושא הענווה על סדר פרשות השבוע, חמש מגילות ופירושים על הנ"ך וכן שני דרושים, להספד ולהכנסת ספר תורה.
* **מגיד דבריו** (אזמיר תרמ"א) - פירוש גדול על הגדה של פסח וכן הלכות החג.
* **שבט מיאודה** - דרשות. (כת"י)
* דרושים והספדים במאגר הספרים הסרוקים של הספרייה הלאומית
* יאודה לקדשו - על ספר תהלים
* אות לרחמים
* תפילה לעני
* ספר כריתות
* ציון ברחמים
* ספר מערכות (כארבע מאות דף) בכת"י.

## קישורים חיצוניים

* 
* 
* 
* 

## הערות שוליים

קטגוריה:איזמיר: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:פרשני הגדה של פסח
קטגוריה:דיינים
קטגוריה:רבנים: אחרונים
קטגוריה:נפטרים ב-1880
רגימנט הרגלים שלזוויג

**רגימנט הרגלים שלזוויג** (בדנית: **Slesvigske Fodregiment**) הוא רגימנט חיל רגלים של הצבא המלכותי הדני. הרגימנט קיים מאז 1778, וב-2001 התאחד עם רגימנט המשמר של המלכה ליצירת רגימנט המשמר של הנסיך. ב-1 בינואר 2019 הוקם הרגימנט מחדש.

## היסטוריה
הרגימנט הוקם ב-1778 ועד 1842 שימש כחיל מצב בשלזוויג. לאחר מכן שימש כחיל מצב בפרדריסיה. ב-1854 הועבר לקופנהגן וב-1923 הועבר להדרסלב. הרגימנט השתתף במלחמות הנפוליאוניות ולאחר מכן במלחמת שלזוויג הראשונה ומלחמת שלזוויג השנייה. ב-1991 הוא אוחד עם רגימנט המשמר פונן ורגימנט הרגלים היוטלנדי של המלך. ב-1997 הפך הרגימנט לרגימנט חיל רגלים ממוכן. ב-2001 אוחד הרגימנט יחד עם רגימנט המשמר של המלכה ליצירת רגימנט המשמר של הנסיך.

ב-1 בינואר 2019 הוקם הרגימנט מחדש והוא חלק מהבריגדה השנייה.

## קישורים חיצוניים

* אתר הבית של הרגימנט
* רגימנט הרגלים שלזוויג בפייסבוק
* רגימנט הרגלים שלזוויג באינסטגרם
* רגימנט הרגלים שלזוויג באתר הצבא הדני

קטגוריה:כוחות ההגנה של דנמרק: יחידות
קטגוריה:רגימנטים
אחמד א-תגנאותי

**אחמד רדא א-תגנאותי** (בערבית: **أحمد رضى التغناوتي**, בתעתיק: **אחמד רצ'א אלתע'נאותי**; נולד ב-5 באפריל 1996 בפאס שבמרוקו) הוא כדורגלן מרוקאי המשחק בעמדת השוער בקבוצת וידאד קזבלנקה מליגת העל המרוקאית ובנבחרת מרוקו.

## קריירת מועדונים
אונאחי גדל באקדמיית הכדורגל מוחמד השישי. הוא החל את הקריירה המקצוענית שלו בנהדת ברכאן. ב-27 ביולי 2017 חתם בווידאד קזבלנקה מליגת העל המרוקאית, והושאל לעונה אחת לא.ר. טנג'יר.

## קריירה בינלאומית
ב-10 באוקטובר 2017 ערך א-תגנאותי את הופעת הבכורה שלו בנבחרת מרוקו, בניצחון 1–3 על נבחרת קוריאה הדרומית במשחק ידידות.

הוא היה חלק מסגל נבחרת מרוקו בטורנירים מונדיאל 2018, גביע אפריקה לאומות 2019 וגביע אפריקה לאומות 2021.

נכלל בסגל נבחרת מרוקו לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:שוערי כדורגל מרוקאים
קטגוריה:פאס: כדורגלנים
קטגוריה:כדורגלני וידאד קזבלנקה
קטגוריה:כדורגלני נבחרת מרוקו
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:מרוקאים שנולדו ב-1996
תעשיית המין

[טקסט=woman with long, blond hair in a red, one-piece lingerie lounging on a small bed in a small room|שמאל|ממוזער|250x250 פיקסלים| [זנות|זונה בגרמניה; אדום הוא הצבע המועדף על ענף המין בתרבויות רבות, בשל היותו קשור חזק לתשוקה, אהבה ומיניות.]]
**תעשיית המין** היא ענף כלכלי שמורכב מעסקים המספקים במישרין או בעקיפין מוצרים ושירותים הקשורים למיניות. הענף כולל פעילויות הכרוכות באספקה ישירה של שירותים הקשורים למין, כגון בתי בושת, סאונות, מועדוני חשפנות, ובילויים הקשורים למין, כגון פורנוגרפיה, עיסוי ארוטי, מגזינים מיניים, סרטים פורנוגרפיים, צעצועי מין, וציוד BDSM.

## קטינים בענף המין
בעוד החוקיות של ענף המין משתנה ממדינה למדינה, השימוש בקטינים בענף המין (זנות קטינים, פורנוגרפיית ילדים, תיירות מין לילדים או כל צורה אחרת של יחסי מין תמורתיים שבה קטין עוסק בפעילויות מיניות כדי למלא צרכים מרכזיים, כגון מזון, מחסה או גישה לחינוך) אינו חוקי כמעט בכל מדינות העולם.

## ביקורת על ענף המין

ענף המין שנוי במחלוקת, ויש אנשים, ארגונים וממשלות שמתנגדים לכך, וכתוצאה מכך, ענף המין אינו חוקי במדינות רבות.

חלק מהביקורת שנשמעת על ענף המין היא שהענף קשור לעיתים לפעילויות פליליות כגון סחר בבני אדם, הגירה בלתי חוקית, שימוש לרעה בסמים וניצול קטינים (פורנוגרפיית ילדים וזנות קטינים). ביקורת נוספת שנשמעת על ענף המין היא שהוא אינו מקדם מספיק יחסי מין בטוחים, וגורם להתפשטותן של מחלות מין.

### התנגדויות סוציולוגיות
הפסיכולוג הפולני-גרמני, דולף זילמן , טוען כי צפייה נרחבת בחומר פורנוגרפי מייצרת השפעות סוציולוגיות רבות לא חיוביות, כולל ירידה בכבוד למערכות יחסים מונוגמיות ארוכות טווח ותשוקה מוחלשת לרבייה. הוא טוען שפורנוגרפיה עלולה "לערער את הערכים המסורתיים המעדיפים נישואים, משפחה וילדים" וכי הפורנוגרפיה מתארת את המיניות בצורה שאינה קשורה ל"התקשרות רגשית, של טוב לב, של אכפתיות, ובעיקר לא להמשך של מערכות יחסים, שכן המשך כזה יתורגם לאחריות".

בנוסף, מספר חוקרים טענו שפורנוגרפיה גורמת לנזק חד-משמעי לחברה על ידי הגדלת שיעורי התקיפות המיניות. טענה זו ספגה ביקורת, בעוד שמספר חוקרים אחרים טענו שיש מתאם בין פורנוגרפיה לירידה בפשעי מין.

### הגירה ותיירות מין
מספר חוקרים טענו שעובדי מין יכולים להפיק תועלת מהמקצוע שלהם מבחינת מעמד הגירה. במאמר של האנתרופולוגית האמריקאית, דניס ברנן, ניתן דוגמה של זונות בעיירת הנופש סוסואה, הרפובליקה הדומיניקנית, שבה חלק מהזונות מתחתנות עם לקוחותיהן כדי להגר למדינות אחרות, ולחפש חיים טובים יותר. עם זאת, מצב זה נותן ללקוחות יכולת לנצל את הזונות, בין היתר מניעת קבלת אשרה או ניצול מיני.

## ראו גם
* מחלות מין והתעשייה הפורנוגרפית

## קישורים חיצוניים

* 

## הערות שוליים

*
רוברט ג'רואו

מייג'ור גנרל **רוברט ווקר ג'רואו** (באנגלית: **Robert Walker Grow**; 14 בפברואר 1895 – 3 בנובמבר 1985) היה קצין בכיר בצבא ארצות הברית שפיקד על דיוויזיית השריון ה-6 במהלך מלחמת העולם השנייה. הוא זכור בשל המשפט הצבאי שלו בשנת 1951 על אי שמירה על מידע מסווג.

## ביוגרפיה
### ראשית חיים
ג'רואו נולד ב-14 בפברואר 1895 בסיבלי, איווה לנלי (לבית ווקר) וג'ון תומאס גרוב. אמו נפטרה כשהיה בן שנתיים וג'רואו הלך לגור אצל סבו וסבתו מצד אביו, כיוון שאביו נסע לקנדה לעבוד. הוא סיים את לימודיו באוניברסיטת מינסוטה בשנת 1916. הוא נישא למרי לואלה מרשל, בתם של ווילמינה ה. "ווילי" (לבית רוברטסון) וג'יי וולטר מרשל, מקליבלנד, טנסי ב-5 בנובמבר 1917, בהמילטון, טנסי. היו להם שני בנים, רוברט מרשל ו-וולטר תומאס, שניהם בוגרי האקדמיה הצבאית של ארצות הברית בווסט פוינט, ניו יורק. נולד להם ילד נוסף שמת בלידתו בבראונסוויל, טקסס.

### קריירה צבאית
ג'רואו הצטרף למשמר הלאומי של מינסוטה בפברואר 1914, בזמן שלמד באוניברסיטת מינסוטה, והוסמך כקצין בנובמבר 1915. ב-5 בדצמבר 1916 הועלה לדרגת לוטננט ראשון. באפריל 1917 הצטרפה ארצות הברית למלחמת העולם הראשונה וג'רואו הועלה שוב בדרגה, הפעם לקפטן, בצבא הלאומי ב-5 באוגוסט 1917. ב-12 באוקטובר הוא עבר לצבא הסדיר אך שמר על דרגת הקפטן שלו. ג'רואו לא לחם בפועל במהלך מלחמת העולם הראשונה.

הוא נשאר בצבא בתקופת בין המלחמות, ולמד הן במכללת הפיקוד והמטה הכללי של צבא ארצות הברית והן במכללת המלחמה של צבא ארצות הברית.

רוברט וו. גראו היה מפקד הדיוויזיה המשוריינת ה-6 בחזית המערבית, ולחם עמה במהלך המערכה בנורמנדי והקרב על הבליטה, ולאחר מכן השתתף עימה בפלישת בעלות הברית המערביות לגרמניה.

הפיקוד שלו על דיוויזיית השריון ה-6 בהסתערותה המהירה על פני חצי האי בריטני נחשב לאחת הדוגמאות הטובות ביותר לשריון בשלב ניצול ההצלחה. לעיתים קרובות מתעלמים מההתקדמות המדהימה הזו עקב מעללים זוהרים יותר של שאר הצבא האמריקאי שכיתר את הארמייה הגרמנית השביעית באותו זמן.
ימין|ממוזער|מייג'ור גנרל רוברט ג'רואו בשטח.

### אחרי המלחמה
ביולי 1945 מונה ג'רואו למפקד דיוויזיית השריון ה-3, ובנובמבר אותה שנה מונה למפקד הדיוויזיה ה-26, עליה פיקד עד לפירוקה כחודש לאחר מכן.

ג'רואו ידוע גם כמי שעמד לדין צבאי בשנת 1951 במהלך המלחמה הקרה באשמת אי שמירה על מידע מסווג. באותה תקופה הוא היה הנספח הבכיר של צבא ארצות הברית במוסקבה, וחלקים מיומנו נפלו לידיים סובייטיות. ג'רואו פרש לגמלאות לאחר המשפט הצבאי ולאחר מכן הפך למנהל של לשכת המסחר של פולס, וירג'יניה.
[שמאל|ממוזער|קברו של רוברט ג'רואו ב[בית הקברות הלאומי ארלינגטון.]]
זמן לא רב לאחר בית המשפט הצבאי, בנו, וולטר תומאס ג'רואו, היה בחופשת קיץ מהאקדמיה הצבאית של ארצות הברית בווסט פוינט בשנת 1953, כאשר שריפה החלה בחדר השינה שלו בבית המשפחה בפולס צ'רץ', וירג'יניה. וולטר תומאס גראו, בן 21, מת משאיפת עשן ב-12 באוגוסט 1953. ג'רואו נפטר ב-3 בנובמבר 1985 בפולס צ'רץ', וירג'יניה.

## קישורים חיצוניים

* 

## הערות שוליים

קטגוריה:אמריקאים ילידי איווה
קטגוריה:בוגרי אוניברסיטת מינסוטה
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי צלב השירות המצוין
קטגוריה:גנרלים בצבא ארצות הברית
קטגוריה:גנרלים אמריקאים במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:המערכה בנורמנדי: אישים
קטגוריה:אמריקאים שנולדו ב-1895
קטגוריה:אמריקאים שנפטרו ב-1985
רגימנט המשמר של המלכה

**רגימנט המשמר של המלכה** (בדנית: **Dronningens Livregiment**) היה רגימנט חיל רגלים של הצבא המלכותי הדני אשר התקיים מאז שנת 1657. ב-2001 אוחד הרגימנט יחד עם רגימנט הרגלים שלזוויג ליצירת רגימנט המשמר של הנסיך.

## היסטוריה
הרגימנט הוקם ב-1657. לאחר הדיפת מתקפתו של קרל העשירי גוסטב, מלך שוודיה על קופנהגן ב-1659 העניק פרדריק השלישי, מלך דנמרק לרגימנט את התואר "רגימנט המשמר של המלכה". הרגימנט השתתף במלחמה הצפונית הגדולה ובמלחמת שלזוויג השנייה. ב-1961 התאחד הרגימנט ה-10 יחד עם רגימנט המשמר של המלכה. ב-1994 הוא השתתף במלחמת בוסניה.

## קישורים חיצוניים
* רגימנט המשמר של המלכה 

קטגוריה:כוחות ההגנה של דנמרק: יחידות
קטגוריה:רגימנטים